Na osnovu člana 33 Zakona o lokalnoj samoupravi ("Službeni list CG", br. 2/18, 34/19, 38/20, 50/22 i 84/22) i člana 31 stav 2 Statuta Glavnog grada ("Službeni list CG - Opštinski propisi", br. 8/19 i 20/21), Skupština Glavnog grada - Podgorice, na sjednici održanoj dana 6. oktobra 2022. godine, donijela je

**ODLUKU**

**o** **povraćaju novčanih sredstava**

**društvu sa ograničenom odgovornošću „Rokšped“**

**Član 1**

Vrši se povraćaj iznosa od 64.130,80 EUR (slovima: šezdeset četiri hiljade stotinu trideset eura i osamdeset centi) društvu sa ograničenom odgovornošću za proizvodnju, saobraćaj i trgovinu “Rokšped” (u daljem tekstu: Rokšped).

**Član 2**

Iznos iz člana 1 ove odluke odnosi se na naknadu za komunalno opremanje građevinskog zemljišta za izgradnju objekta na katastarskim parcelama broj 2997/21 i 2997/22, KO Tuzi, u zahvatu Izmjena i dopuna PPO za koridor puta Podgorica – Božaj u Podgorici iz Ugovora o naknadi za komunalno opremanje građevinskog zemljišta broj 6241 od 06.07.2011. godine i pripadajućeg aneksa broj 7084 od 03.08.2011. godine.

**Član 3**

Agencija za izgradnju i razvoj Podgorice d.o.o. (u daljem tekstu: Agencija) i Rokšped zaključiće sporazum o povraćaju sredstava iz člana 1 ove odluke.

Daje se saglasnost na sporazum iz stava 1 ovog člana koji će zaključiti Agencija i Rokšped.

Ovlašćuje se izvršni direktor Agencije da zaključi sporazum iz stava 1 ovog člana.

**Član 4**

Povraćaj iznosa iz člana 1 ove odluke izvršiće se sa računa Glavnog grada na transakcioni račun Rokšpeda u roku od osam dana od dana zaključenja sporazuma iz člana 3 stav 1 ove odluke.

**Član 5**

Ova odluka stupa na snagu danom objavljivanja u “Službenom listu Crne Gore – Opštinski propisi”.

Broj: 02-016/22-662

Podgorica, 6. oktobar 2022. godine

**SKUPŠTINA GLAVNOG GRADA – PODGORICE**

**PREDSJEDNIK,**

**dr Đorđe Suhih**